
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 718 

29 Σετττεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός επιτρεπόμενης χρήσης των τεμαχίων 
1493. β και 1493. γ του αναδασμού «Μ. Μοναστήρι 
1970 - 71» στην περιοχή του Δημ. Διαμερίσματος 
Μικρού Μοναστηριού του Δήμου Χαλκηδόνας. (Ν. 

Θεσσαλονίκης). 1 

Κήρυξη δημόσιας δασικής έκτασης ως αναδασωτέας 
στη θέση «Αγ. Νικόλαος» περιοχής Κοινότητας 

Αμπελακίων. 2 

Κήρυξη δημόσιας δασικής έκτασης ως αναδασωτέας 
στη θέση «Χαρά» περιοχής Δήμου Κιλελέρ, Διαμερ. 

Νέου Περιβολίου. 3 

Κήρυξη κοινοτικής δασικής έκτασης ως αναδασωτέας 
στη θέση «Λερούτσα» περιοχής Δήμου και διαμερί¬ 
σματος Μελιβοίας. 4 


ΑΝΑΚΟΙΝΩΣΕΙΣ 

Ειδοποίηση για την παρακατάθεση αποζημίωσης από 
αναγκαστική απαλλοτρίωση για την βελτίωση της 
επαρχ. οδού από Ε.Ο. Θεσ/νίκης - Καβάλας έως Λα¬ 
γκαδά έκτασης 21.076,35 τ. μ. 5 

Παρακατάθεση αποζημίωσης λόγω προσκύρωσης 
έκτασης στην περιοχή Νέας Ζωής Περάματος (ήδη 
συνοικισμός «Εξοχή») Ιωαννίνων. 6 


ΑΠΟΦΑΣΕΙ Σ 

Αριθ. 29/01Κ. 30525 πεκ/1437 ( 1 ) 

Καθορισμός επιτρεπόμενης χρήσης των τεμαχίων 1493. β 
και 1493. γ του αναδασμού «Μ. Μοναστήρι 1970 - 71» 
στην περιοχή του Δημ. Διαμερίσματος Μικρού Μονα¬ 
στηριού του Δήμου Χαλκηδόνας, (Ν. Θεσσαλονίκης). 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 3 του Ν. 1512/85 «τροπο¬ 
ποίηση και συμπλήρωση πολεοδομικών διατάξεων κ.λπ.» 
(ΦΕΚ4/Α). 

2. Τις διατάξεις του Ν. 2218/94 «ίδρυση Νομαρχιακής 
Αυτοδιοίκησης κ.λπ.» (ΦΕΚ 90/Α), όπως τροποποιήθηκαν 
και συμπληρώθηκαν με το Ν. 2242/94 «συμπλήρωση δια¬ 


τάξεων για τη νομαρχιακή αυτοδιοίκηση και άλλες διατά¬ 
ξεις» {ΦΕΚ 153/Α). 

3. Την υπ’ αρ. 21/31.3.95 Απόφαση του Νομαρχιακού 
Συμβουλίου Θεσσαλονίκης «Οργανισμός Εσωτερικής 
Υπηρεσίας της Νομαρχιακής Αυτοδιοίκησης Θεσσαλονί¬ 
κης» (ΦΕΚ 392/Β/11,4.95) και την 1295 οικ/22.1.99 Από¬ 
φαση Νομάρχη Ελευθέριο Τζιόλα. 

4. Το Τ.Π.Σ.Κ./1351/20.8.99 σχετικό με το θέμα Εισηγη¬ 
τικό Σημείωμα του Τμήματος Πολεοδομικών Σχεδίων και 
Κανόνων της Δ/νσης Πολεοδομίας, στο οποίο εκτίθεταιτο 
ιστορικό του θέματος, αναλύεται η νομική και χωροταξική 
του διάσταση και αναφέρονται οι γνωμοδοτήσεις των 
υπηρεσιών που ερωτήθηκαν σχετικά. 

5. Τις διατάξεις του άρθρου 29Α του Ν. 1558/85 όπως αυ¬ 
τό προστέθηκε με το άρθρο 27 του Ν. 2081/92 (ΦΕΚ 154/Α) 
και τη διαπίστωση ότι από τις κανονιστικού χαρακτήρα δια¬ 
τάξεις της παρούσας δεν προκαλείται δαπάνη σε βάρος 
του κραπκού προϋπολογισμού ή του Δήμου Σοχού. 

6. Την 69269/5387/90 Κοινή Απόφαση Υπουργών «κατά¬ 
ταξη έργων και δραστηριοτήτων σε κατηγορίες κ.λπ.», 
(ΦΕΚ 678/Β/25.10.90) και ειδικότερα τα άρθρα 4,5 και 8. 

7. Την εγκύκλιο 30/93 του Υ.ΠΕ.ΧΩ.Δ.Ε., (αρ. πρωτ. 
78266/4048/ 9.7.1993) και το 80972/5450/17.8,1993 έγ¬ 
γραφο της Δ/νσης Χωροταξίας του Υ.ΠΕ.ΧΩ.Δ.Ε., απο¬ 
φασίζουμε: 

1. Καθορίζουμε επιτρεπόμενη χρήση «εγκατάσταση 
ποιμνιοστασίου» στα τεμάχια 1493.βκαι 1493. γτου Ανα¬ 
δασμού «Μ. Μοναστήρι 1970 - 71» στην περιοχή του Δη¬ 
μοτικού Διαμερίσματος Μικρού Μοναστηριού του Δήμου 
Χαλάστρας το οποία σημειώνονται με στοιχεία Α- Β - Γ - Δ 
- Ε - Α και Β - Ζ - Η - Γ - Β στο διάγραμμα - απόσπασμα δια¬ 
νομής που θεωρήθηκε από τον Προϊστάμενο της Δ/νσης 
Πολεοδομίας και συνοδεύει το παρόν. 

2. Στο υπόψη γήπεδο εξακολουθούν: α) να ισχύουν οι 
όροι και περιορισμοί δόμησης που διέπουν την εκτός οι¬ 
κισμών δόμηση, β) η ανέγερση και το δυναμικό της κτηνο- 
τροφίκής εγκατάστασης να ρυθμίζονται από τις ισχΰου- 
σες σχετικές ειδικές διατάξεις. 

3. Η παρούσα μαζί με το διάγραμμα που τη συνοδεύει να 
δημοσιευθεί στην Εφημερίδα της Κυβερνήσεως (Ν. 
1512/85 άρθρο 3) και η ισχύς της να αρχίσει από τη δημο¬ 
σίευσή της. 

Θεσσαλονίκη, 6 Σεπτεμβρίου 1999 

Ο Βοηθός Νομάρχη 
ΕΛΕΥΘΕΡΙΟΣ ΤΖΙΟΛΑΣ 








τμημα Μ]. ΜΟΝΑΣΤΗΡΙ (ΘΕΣΣΑΛΟΝΙΚΗΣ) 
ΑΝΑΔΑΣΜΟΣ 1970 -71 

Αριθ. 1959 (2) 

Κήρυξη δημόσιας δασικής έκτασης ως αναδασωτέας στη 
θέση «Αγ. Νικόλαος» περιοχής Κοινότητας Αμπελακίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡ/ΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97 «περί διοικητικής αποκέ¬ 
ντρωσης». 

2. Την αριθμ. 2155/29.8.1997 Απόφαση Γ.Γ.Π. Θεσσα¬ 
λίας «περί εξουσιοδότησης υπογραφής με εντολή 
Γ.Γ.Π.Θ. στους Δ/ντές Δασών». 

3. Τις διατάξεις των άρθρων 38 πα. 1 και 41 παρ. 1 και 3 
του Ν. 998/79 «περί προστασίας των δασών κ.λπ.». 

4. Τις: α) 160417/1180/8.7.80 και β) 182447/3049/ 
24.9,80 Δ/γές του Υπ. Γεωργίας σχετικές με την κήρυξη 
εκτάσεων ως αναδασωτέων. 

5. Την αριθμ. 66690/4184/22.7.1998 απόφαση Υπ. Γε¬ 
ωργίας «περί συνεργασίας Δασικών και Πυροσβεστικών 
Υπηρεσιών για την πρόληψη - κατάσβεση των Δασικών 
πυρκαγιών κ.λπ.». 


6. Την αριθ. 5832/20.7.99 αναφορά του Δασαρχείου Λά¬ 
ρισας με την οποία προτείνεται η κήρυξη της δημόσιας 
δασικής έκτασης των 19,208 στρεμμάτων που βρίσκεται 
στη θέση «Αγ. Νικόλαος» περιοχής Κοινότητας Αμπελα¬ 
κίων ως αναδασωτέας, αποφασίζουμε: 

Κηρύσουμε αναδασωτέα την δημόσια δασική έκταση 
των 19,208 στρεμμάτων, της οποίας η βλάστηση κατα- 
στραφηκε λόγω πυρκαγιάς στη θέση «Αγ. Νικόλαος» πε- 
ριοχής Κοινότητας Αμπελακίων και η οποία ορίζεται: 

Ανατολικά, Δυτικά. Βόρεια: Δασική έκταση. 

Νότια: Αγρός. 

Η ανωτέρω έκταση, η οποία απεικονίζεται με τα στοιχεία 
Α, Β, Γ, Δ, Ε, Ζ, Η, Θ, Α στο διάγραμμα του Δασαρχείου Λά¬ 
ρισας το οποίο αποτελεί αναπόσπαστο τμήμα της παρού- 
σης θα αναδασωθεί με τη φυσική διαδικασία. 

Λάρισα, 30 Αύγουστου 1999 
Με εντολή Γενικού Γραμματέα Περιφέρειας 
Ο Διευθυντής Δασών Ν. Λάρισας 
ΒΑΣΙΛΕΙΟΣ ΙΤΣΙΟΣ 

Αριθ. 2272 (3) 

Κήρυξη δημόσιας δασικής έκτασης ως αναδασωτέας στη 
θέση «Χαρά» περιοχής Δήμου Κιλελέρ, Κοινότ. Δια- 
μερ. Νέου Περιβολιού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡ/ΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97 «περί διοικητικής αποκέ¬ 
ντρωσης». 

2. Την αριθμ. 2155/29.8.1997 Απόφαση Γ.Γ.Π. Θεσσα¬ 
λίας «περί εξουσιοδότησης υπογραφής με εντολή 
Γ.Γ.Π.Θ. στους Δ/ντές Δασών». 

3. Τις διατάξεις των άρθρων 38 πα. 1 και 41 παρ. 1 και 3 
του Ν. 998/79 «περί προστασίας των δασών κ.λπ.». 

4. Τις: α) 160417/1180/8.7.80 και β) 182447/3049/24.9.80 
Δ/γές του Υπ. Γεωργίας σχετικές με την κήρυξη εκτάσεων 
ως αναδασωτέων. 

5. Την αριθμ. 66690/4184/22.7.1998 απόφαση Υπ. Γε¬ 
ωργίας «περί συνεργασίας Δασικών και Πυροσβεστικών 
Υπηρεσιών για την πρόληψη - κατάσβεση των Δασικών 
πυρκαγιών κ.λπ.». 


6. Την αριθ. 6619/20.8.99 αναφορά του Δασαρχείου Λά¬ 
ρισας με την οποία προτείνεται η κήρυξη της δημόσιας 
δασικής έκτασης των 134,2 στρεμμάτων που βρίσκεται 
στη θέση «Χαρά» περιοχής Δήμου Κιλελέρ Κοινοτ. Διαμε¬ 
ρίσματος Νέου Περιβολιού ως αναδασωτέας, αποφασί¬ 
ζουμε: 

Κηρύσουμε αναδασωτέα την δημόσια δασική έκταση 
των 134,2 στρεμμάτων, της οποίας η βλάστηση κατα¬ 
στράφηκε λόγω πυρκαγιάς στη θέση «Χαρά» περιοχής 
Δήμου Κιλελέρ Διαμερίσματος Νέου Περιβολιού και η 
οποία ορίζεται: 

Ανατολικά, Δυτικά, Βόρεια, Νότια: Δασική έκταση. 

Η ανωτέρω έκταση, η οποία απεικονίζεται με τα στοιχεία 
Α, Β, Γ, Δ, Ε, 2, Η, Θ,Ι,Κ,Αστο διάγραμμα του Δασαρχείου 
Λάρισας το οποίο αποτελεί αναπόσπαστο τμήμα της πα- 
ρούσης θα αναδασωθεί με τη φυσική διαδικασία. 

Λάρισα, 30 Αυ γούστου 1999 

Με εντολή Γενικού Γραμματέα Περιφέρειας 
Ο Διευθυντής Δασών Ν. Λάρισας 
ΒΑΣΙΛΕΙΟΣ ΙΤΣΙΟΣ 

| Ανήκει στην ..·..Λάρισας. 

Αριθ. 1923 (4) 

Κήρυξη κοινοτικής δασικής έκτασης ως αναδασωτέας 
στη θέση «Λερούτσα» περιοχής Δήμου και Κοινοτ. δια¬ 
μερίσματος Μελιβοίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡ/ΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97 «περί διοικητικής αποκέ¬ 
ντρωσης». 

2. Την αριθμ. 2155/29.8.1997 Απόφαση Γ.Γ.Π. Θεσσα¬ 
λίας «περί εξουσιοδότησης υπογραφής με εντολή 
Γ.Γ.Π.Θ. στους Δ/ντές Δασών». 

3. Τις διατάξεις των άρθρων 38 πα. 1 και 41 παρ. 1 και 3 
του Ν. 998/79 «περί προστασίας των δασών κ.λπ.». 

4. Τις: α) 160417/1180/8.7.80 και β) 182447/3049/24.9.80 
Δ/γές του Υπ. Γεωργίας σχετικές με την κήρυξη εκτάσεων 
ως αναδασωτέων. 

5. Την αριθμ. 66690/4184/22.7.1998 απόφαση Υπ. Γε¬ 
ωργίας «περί συνεργασίας Δασικών και Πυροσβεστικών 
Υπηρεσιών για την πρόληψη - κατάσβεση των Δασικών 
πυρκαγιών κ.λπ.». 

6. Την αριθ. 1931/9.7.99 αναφορά του Δασαρχείου 
Αγιάς με την προτείνεται η κήρυξη της κοινοτικής δασικής 


έκτασης των 6.494 στρεμμάτων που βρίσκεται στη θέση 
«Λερούτσα» περιοχής Δήμου και Κοινοτ. Διαμερίσματος 
Μελιβοίας ως αναδασωτέας, αποφασίζουμε: 

Κηρύσουμε αναδασωτέα την κοινοτική δασική έκταση 
των 6,494 στρεμμάτων, της οποίας η βλάστηση κατα¬ 
στράφηκε λόγω παράνομης κατάληψης και εκχέρσωσης 
στη θέση «Λερούτσα» περιοχής Δήμου Μελιβοίας και Κοι- 
νοτ. Διαμερίσματος Μελιβοίας και η οποία ορίζεται; 

Ανατολικά: Κοινοτική δασική έκταση 

Δυτικά: Αγρός ιδίου (Ανδρίτσιου Στέφανου του Γεωργί- 
ου) 

Βόρεια, Νόττα: Κοινοτική Δασική έκταση. 

Η ανωτέρω έκταση, η οποία απεικονίζεται με τα στοιχεία 
1,2, 3, 4, 5, 6, 7, 8,9, 10, 11. 12, 13, 14, 15, 16, 17, 1 στο 
διάγραμμα του Δασαρχείου Αγιάς το οποίο αποτελεί ανα¬ 
πόσπαστο τμήμα της παρούσης θα αναδασωθεί με τη φυ¬ 
σική διαδικασία, 

Λάρισα, 20 Αυγούστου 1999 
Με εντολή Γ ενικού Γραμματέα Περιφέρειας 
Ο Διευθυντής Δασών Ν. Λάρισας 
ΒΑΣΙΛΕΙΟΣ ΙΤΣΙΟΣ 

ΑΝ ΑΚΟΙΝΩΣ ΕΙΣ 

Αριθ.ΤΥοικ. 07/8405 {5) 

Ειδοποίηση για την παρακατάθεση αποζημίωσης από 
αναγκαστική απαλλοτρίωση για την βελτίωση της 
επαρχ. οδού από Ε.Ο. Θεσ/νίκης - Καβάλας έως Λα¬ 
γκαδά έκτασης 21.076,35 τ.μ. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

1. Σύμφωνα με τις διατάξεις του άρθρου 7 και 8 του Ν.Δ. 
797/71 «Περί αναγκαστικών απαλλοτριώσεων» πληροφο¬ 
ρούμε όλους όσους: 

α) έχουν δικαιώματα κυριότητας ή άλλα εμπράγματα δι¬ 
καιώματα στα ακίνητα που απαλλοτριώθηκαν με την αρ. 
69/29.5.97 απόφαση Νομ. Συμβουλίου Θεσ/νίκης για την 
βελτίωση της επαρχ. οδού από Ε.Ο. Θεσ/νίκης - Καβάλας 
έως Λαγκαδά έκτασης 21.076,35 τ.μ. 

β) Έχουν γράψει υποθήκη ή έχουν επιβάλει κατάσχεση 
ή με οποιονδήποτε τρόπο διεκδικούν τα απαλλοτριωθέ- 
ντα ακίνητα ότι η αποζημίωση που καθόρισε το Μονομε¬ 
λές Πρωτοδικείο Θεσ/νίκης με την 84/1999 απόφασή του 
για τα ακίνητα που περιέχονται στον κτηματολογικό πίνα¬ 
κα που συντάχθηκε 12.3.99 και θεωρήθηκε από την Δ/νση 
Τεχν. Υπηρεσιών Ν. Θεσ/νίκης, έχει κατατεθεί στο Ταμείο 
Παρακαταθηκών και Δανείων (Υποκατάστημα Λαγκαδά) 
και έχει εκδοεθί το 8610/30.8.1999 γραμμάτιο σύστασης 
παρακαταθήκης για 257.967.036. 

2. Η αποζημίωση αυτή είναι αποδοτέα στους δικαιού¬ 
χους που θα αναγνωρισθούν σύμφωνα με το Νόμο. 

Η ανακοίνωση αυτή να δημοσιευθεί στην Εφημερίδα 
της Κυβέρνησης. 

Θεσσαλονίκη, 9 Σεπτεμβρίου 1999 
Ο Νομάρχης 

ΚΩΣΤΑΣ ΠΑΠΑΔΟΠΟΥΛΟΣ 
-♦- 

( 6 ) 

Παρακατάθεση αποζημίωσης λόγω προσκύρωσης έκτα¬ 
σης στην περιοχή Νέας Ζωής Περάματος (ήδη συνοι¬ 
κισμός «Εξοχή») Ιωαννίνων. 

Ο ΣΤΕΦΑΝΟΣ ΠΟΛΥΖΩΗΣ του Χρήστου και της Αικατε¬ 
ρίνης, κάτοικος Ιωαννίνων (συνοικισμός «Εξοχή» αρ. 
143), γεννηθείς στην Αθήνα το 1937, κάτοχος του Ζ. 
935103/63 δελτίου ταυτότητας του Α.Τ. Θεσ/νίκης (ΑΦΜ 
006091205 Β ΔΟΥ Ιωαννίνων) ΓΝΩΣΤΟΠΟΙΕΙ προς τον 


ΑΘΑΝΑΣΙΟ ΤΣΙΟΥΡΗ του Παναγιώτη και της Παρασκευ¬ 
ής, κάτοικο Μαρμάρων Ιωαννίνων, ως έχοντα δικαίωμα 
κυριότητας επί της κατωτέρω προσκυρωθείσης εκτάσε- 
ως, ως προς τους τυχόν επ’ αυτής ενυπόθηκους ή κατα- 
σχόντες δανειστές, ότι σύμφωνα με: α) την υπ’ αριθ. 
20/1998 Διορθωτική Πράξη της 1/1997 Πράξης Εφαρμο¬ 
γής Ρυμοτομικού Σχεδίου Περιοχών Νέας Ζωής Περάμα¬ 
τος και Μελάνδρων Μαρμάρων Ιωαννίων, οι οποίες κυρώ¬ 
θηκαν με τις υπ' αριθμ. 1223/1998 και 454/1997 αποφά¬ 
σεις του Νομάρχη Ιωαννίνων αντίστοιχα και β) την υπ’ 
αριθ. 528/1999 Απόφαση του Μονομελούς Πρωτοδικείου 
Ιωαννίνων περί καθορισμού προσωρινής τιμής μονάδος 
αποζημιώσεωςτων κατωτέρω ρυμοτομουμένων και προ- 
σκυρουμένων τμημάτων σε 25.000 δρχ. /μ2, κατατέθηκε 
υπέρ αυτού στο Ταμείο Παρακαταθηκών και Δανείων - 
Γραφείο Α' ΔΟΥ Ιωαννίνων, δυνάμει του υπ’ αριθμ. 
120927/3.8,1999 γραμματίου συστάσεως παρακαταθή¬ 
κης, ποσόν δύο εκατομμυρίων εννιακοσίων μιας χιλιάδων 
(2.901.000) δραχμιύν, ως αποζημίωσή του λόγω προσκυ- 
ρώσεως από την με Κ.Α. 120367 ιδιοκτησία του δικαιού¬ 
χου της αποζημιώσεως στην με αριθμό 09 τελική ιδιοκτη¬ 
σία του καταθέτη στο Ο.Τ. Γ - 960 της περιοχής Νέας Ζω¬ 
ής Περάματος και ήδη συνοικισμού «Εξοχή» Δήμου 
Ιωαννιτών τμήματος επιφάνειας 7,74 μ2 (25.000 δρχ. X 
7,74 = 193.500 δρχ.) συνορευομένου ολόγυρα επί πλευ¬ 
ράς Α10 - Α15 μήκους 26,94 μέτρων με υπόλοιπο υπ’ αριθ. 
09 οικόπεδο του Ο.Τ. Γ-960 ιδιοκτησίας Στέφανου Πολυ- 
ζώη, επί πλευράς Α 15 - Α19 μήκους 0,33 μέτρων με υπ’ 
αριθ. 08 οικόπεδο ιδίου Ο.Τ. ιδιοκτησίας X. Ευαγγέλου και 
Μ. Νταραγιάννη, επί πλευράς Α 19 - Α5 μήκους 26,98 μέ¬ 
τρων με νέα υπό διάνοιξη οδό πλάτους 8 μέτρων και επί 
πλευράς Α5 - Α10 μήκους 0,26 μέτρων με υπ’ αριθ. 10 οι¬ 
κόπεδο ιδίου Ο.Τ. ιδιοκτησίας Μιχαήλ Ιωάννου, καθώς 
επίσης και λόγω ρυμοτομίας τμήματος επιφάνειας 108,30 
μ2 (25.000 X 108,30 = 2.707.500 δρχ.) της ιδίας ως άνω 
αρχικής ιδιοκτησίας του. 

Το ως άνω υπ’ αριθ 120927 γραμμάτιο συστάσεως πα¬ 
ρακαταθήκης κατατέθηκε στον συμβολαιογράφο Ιωαν¬ 
νίων Χρήστο Ελευθ. Φαρμάκη, κάτοικο Ιωαννίνων (Βλα- 
χλείδη 9) και συντάχθηκε σχετικά η υπ’ αριθ. 
16724/3.8.1999 πράξη κατάθεσης τούτου επ’ ονόματι του 
δικαιούχου Αθανασίου Παναγ. Τσιοΰρη. 

(Αριθ. διπ. Δ.Ο,Υ. Αθηνών 8510674/16.9.1999) 

Ιωάννινα, 3 Αυ γούστου 1999 

Ο Πληρεξούσιος Δικηγόρος 
ΞΕΝΟΦΩΝ Π. ΣΤΕΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


